לורה סיסק

**לורה סיסק** (באנגלית: **Laura Sisk**) היא מהנדסת הקלטה ומוזיקאית אמריקאית, אשר זכתה בשני פרסי גראמי בקטגוריית "אלבום השנה", כחלק מהיוצרים של שני האלבומים *[[1989 (אלבום)|1989]]* ו-*[[Folklore (אלבום של טיילור סוויפט)|Folklore]]* של הזמרת-יוצרת האמריקאית טיילור סוויפט. סיסק הועמדה פעמיים נוספות באותה הקטגוריה, כחלק מהיוצרים של *[[Melodrama]]* של לורד ו-**' של [[לנה דל ריי]]. ב-''Sound on Sound'' נכתב כי "היכולת שלה לאזן בין הצדדים האנושיים והטכניים בהקלטה הפכה את לורה סיסק לאחת המהנדסות המבוקשות ביותר בארצות הברית".

==ביוגרפיה==
ב[[בית ספר תיכון|בית הספר התיכון]] לאמנות מוזיקלית ב[[קליפורניה]] ניגנה לורה סיסק ב[[פסנתר]] וב[[אבוב]] והתעניינה ב[[קול]]. בהמשך, היא הגישה בקשה לקורסי הקלטה, והתקבלה לבית הספר למוזיקה ג'ייקובס ב[[אוניברסיטת אינדיאנה]], בלומינגטון. סיסק סיפרה כי התלמידים בבית הספר היו צריכים להקדיש שעות של עבודה בהקלטה, תוך שהתנסו עם סוגות מוזיקליות כמו [[ג'אז]] ו[[מוזיקה קלאסית|קלאסי]].

==קריירה==
את הקריירה שלה החלה סיסק בהנדסת שירים ואלבומים שונים. בשנת 2014, הגיעה לנקודת שיא בקריירה שלה כאשר הייתה למהנדסת של האלבום החמישי של הזמרת-יוצרת האמריקאית [[טיילור סוויפט]], ''[[1989 (אלבום)|1989]]''. היא זכתה עליו ב[[פרס גראמי]] בקטגוריית "[[פרס גראמי לאלבום השנה|אלבום השנה]]". באותה השנה הייתה לחלק מיוצרות האלבום ''[[Shakira (אלבום)|Shakira]]'' של [[שאקירה]]. בשנת 2015, הוציאה הזמרת [[אל קינג]] את אלבום הבכורה שלה ''[[Love Stuff]]'' אותו הנדסה סיסק. בדצמבר 2016 הייתה למהנדסת ה[[להיט]] "[[I Don't Wanna Live Forever]]" של [[זאין מאליק]] וסוויפט, מתוך הסרט "[[חמישים גוונים של אופל (סרט)|חמישים גוונים של אופל]]". בשנת 2017, הייתה שותפה ליצירת האלבום ''[[Reputation]]'' של סוויפט, וליצירת האלבום של ''[[Beautiful Trauma]]'' [[פינק]] ו-''[[Melodrama]]'' של [[לורד (זמרת)|לורד]]. בשנת 2018, הייתה שותפה ליצירת השירים " [[Mariners Apartment Complex]]", "[[Venice Bitch]]" ו-"[[Hope Is a Dangerous Thing for a Woman Like Me to Have – but I Have It]]" של הזמרת-יוצרת האמריקאית [[לנה דל ריי]]. בשנת 2019, הייתה שותפה ליצירת האלבום ''Arizona Baby'' של [[קווין אבסטרקט]].

בדומה לשנת 2014, הייתה סיסק שותפה להנדסת האלבום [[Folklore (אלבום של טיילור סוויפט)|''Folklore'']] של [[טיילור סוויפט]], שיצא לאור בשנת 2020. האלבום שבר מספר שיאים ב[[הזרמת מדיה|שירותי הסטרימינג]], בהם מספר ההשמעות הגבוה ביותר ב-24 השעות הראשונות ב[[ספוטיפיי]] לאלבום מאת זמרת (והמקום השני בקטגוריה זו בכלל) ומספר ההשמעות הגבוה ביותר בשבוע הראשון לאלבום פופ ב[[אפל מיוזיק]]. במהלך טקס פרסי BreakTudo שהתקיים בשנת 2020, היה האלבום מועמד לפרס "אלבום השנה" ואילו סוויפט הייתה מועמדת לפרס "האמנית הבינלאומית של השנה". היא זכתה לשלוש מועמדויות בטקס [[פרסי בחירת הקהל ה-46]], לרבות "האלבום של שנת 2020" עבור ''Folklore'', ו"האמנית של שנת 2020". במהלך טקס [[פרסי המוזיקה האמריקאית 2020]] זכתה לארבע מועמדויות: "[[פרס המוזיקה האמריקאית לאמן השנה|אמנ/ית השנה]]", "הזמרת האהובה - פופ/רוק", "הווידאו קליפ האהוב" (עבור "[[Cardigan]]") ו"האלבום האהוב - פופ/רוק" (עבור ''Folklore''), וזכתה בשלוש הקטגוריות הראשונות בין אלו. ב[[טקס פרסי גראמי ה-63]] זכו ''Folklore'' והשירים שבו לחמש מועמדויות. האלבום עצמו היה מועמד ל"[[פרס גראמי לאלבום השנה|אלבום השנה]]" ול"[[פרס גראמי לאלבום הפופ הווקאלי הטוב ביותר|אלבום הפופ הווקאלי הטוב ביותר]]", והיה לאלבום הרביעי שלה שמועמד בשתי הקטגוריות. הסינגל המוביל, "Cardigan", היה מועמד לפרס "שיר השנה" ולפרס "[[פרס גראמי לביצוע סולו הפופ הטוב ביותר|ביצוע סולו הפופ הטוב ביותר]]", ואילו "[[Exile]]" היה מועמד לפרס "[[פרס גראמי לביצוע הפופ הטוב ביותר של צמד/להקה|ביצוע הפופ הטוב ביותר של צמד/להקה]]". לבסוף, זכה האלבום בקטגוריית "אלבום השנה" והיה לשלישי של סוויפט ולשני של סיסק שעשה זאת.

בשנת 2021 עבדה שוב עם [[טיילור סוויפט]] ו[[לנה דל ריי]]; היא ביצעה הנדסה קולית ל-"[[Gold Rush]]" ו-"[[Dorothea]]" מ-''[[Evermore (אלבום)|Evermore]]'' ואת כל שירי האלבום ''[[Chemtrails over the Country Club]]'' מלבד "Yosemite". בהמשך, לקחה חלק בהנדסה הקולית של "[[Mr. Perfectly Fine]]", "[[That's When]]", "[[Don't You]]" ו-"[[Bye Bye Baby (שיר של טיילור סוויפט)|Bye Bye Baby]]" של סוויפט, הלקוחים מ-''[[Fearless (Taylor's Version)]]''.

== דיסקוגרפיה נבחרת ==
[[קובץ:191125 Taylor Swift at the 2019 American Music Awards.png|ממוזער|275x275px|[[טיילור סוויפט]], עימה עבדה סיסק על שני האלבומים ''[[1989 (אלבום)|1989]]'' ו-''[[Folklore (אלבום של טיילור סוויפט)|Folklore]]'', שזכו ב[[פרס גראמי]] בקטגוריית "[[פרס גראמי לאלבום השנה|אלבום השנה]]".]]
[[קובץ:Lana Del Rey at KROQ Weenie Roast 2017 (cropped).jpg|ממוזער|284x284px|[[לנה דל ריי]], עימה עבדה סיסק על שני האלבומים **' ו-*[[Chemtrails over the Country Club]]*.]]

## ביאורים

## קישורים חיצוניים
* 

## הערות שוליים

קטגוריה:פזמונאיות אמריקאיות
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:טכנאי קול אמריקאים
קטגוריה:זוכות פרס גראמי
קטגוריה:זוכי פרס גראמי